भगोड़े शराब कारोबारी विजय माल्या ने आज उस वक्त सनसनी फैला दी जब उसने लंदन में कहा कि भारत छोड़ने से पहले उसने वित्त मंत्री अरुण जेटली से मुलाकात कर मामलों को सुलझाने की पेशकश की थी. वित्त मंत्री अरुण जेटली ने एक बयान में माल्या के दावे को गलत बताया है. उन्होंने कहा कि 2014 के बाद से उन्होंने माल्या को कभी भी मुलाक़ात का समय नहीं दिया. इस बीच कांग्रेस ने कहा कि इस पूरे मामले की जांच होनी चाहिए.